**Добрица Ћосић, „Корени”**

|  |  |
| --- | --- |
| **Уводни део**  | На овом часу обрађује се роман који није свакидашњи. Наиме, он се наставља из времена када је написан, до данашњих дана. И написао га је човек око чијег се имена и дела српска јавност често спотицала, који је слављен и оспораван, који је добијао награде, али их и одбијао, који је важио за историчара, а слављен као писац, који је био дисидент, али и први председник СР Југославије, која ће се и распасти после десетак година (2003). О животу и стваралаштву Добрице Ћосића може се наћи обиље података на интернету, али ћемо за потребе часа истаћи само најважније: **О писцу:**Добросав Добрица Ћосић, рођен је у селу Велика Дренова, (код Трстеника) 29. децембра 1921, а умро у Београду, 18. маја 2014. Био је српски писац, романсијер и есејиста, политички и национални теоретичар и редовни члан САНУ. Био је први председник Савезне Републике Југославије од 1992. до 1993. године.У књижевност је ушао 1951. године са романом „Далеко је сунце“, а затим се нижу његови романи скоро до његове смрти.За овај роман Ћосић је 1954. награђен НИН-овом наградом, која је те године први пут додељена. Уочи педесетогодишњице додељивања НИН-ове награде 2003. године, критичари који су у различитим периодима учествовали у жирију доделили су „Коренима“ девето место на листи најбољих романа награђених овом наградом.Романи Добрице Ћосића * *Далеко је сунце* (1951)
* *Корени* (1954)
* *Деобе* 1–3 (1961)
* *Бајка* (1965)
* *Време смрти* 1–4 (1972–1979)
* *Време зла: Грешник* (1985)
* *Време зла: Отпадник* (1986)
* *Време зла: Верник* (1990)
* *Време власти* 1 (1996)
* *Пишчеви записи 1951–1968.* (2001)
* *Пишчеви записи 1969–1980.* (2001)
* *Пишчеви записи 1981–1991.* (2002)
* *Пишчеви записи 1992–1993.* (2002)
* *Српско питање* 1–2 (2002–2003)
* *Писци мога века* (2002)
* *Косово* (2004)
* *Пријатељи* (2005)
* *Време власти* 2 (2007)
* *Пишчеви записи 1993–1999.* (2008)
* *Пишчеви записи 1999–2000: Време змија* (2008)
 |
| **Главни део часа** | Романом „Корени” Добрица Ћосић започиње сагу о породици Катић, која се наставља и у другим његовим делима.Романом *Корени* започиње романескни циклус који се развија у Ћосићевим остварењима *Време смрти*, *Деобе*, *Време зла* (*Грешник*, *Отпадник*, *Верник*) и *Време власти* и одликује се ширином тематског захвата. Овај тематски низ романа Добрице Ћосића може се подвести под назив роман-река. У свима њима се као ликови јављају „синови, унуци и праунуци јунака *Корена*”, са основном идејном тежњом приказивања „романсиране историје модерне Србије”. *У које време се појављује овај роман? Шта он представља за књижевну јавност свог времена? Можете ли се сетити још књижевних дела која су настала у ово време?*„Корени” Добрице Ћосића се појављују у време озбиљних књижевних расправа између заступника реалистичке и присталица модернистичке концепције књижевности. Ћосић је у овом роману остварио амбицију спајања реалистичке прозне реторике и модерне романескне структуре, и на тај начин ујединио ове две супоростављене струје књижевног обликовања. У исто време појавиле су се и збирке поезије Васка Попе и Миодрага Павловића које су направиле револуцију у поезији друге половине двадесетог века.*На који начин је компонован овај роман?Ко приповеда причу о Катићима? Шта знамо о том „главном“ приповедачу?На који начин писац продубљује и проширује причу о Катићима?*Ученици су приметили да је роман је необично компонован, са прологом и епилогом Николиног „летописа”, и четири главе од којих свака траје око четрдесет и два сата. Формално, временски период који је заступљен у роману траје око седам година, али је специфичним начином приповедања, честим ретроспекцијама спустио корење до 19. века. Главни приповедач је Никола, о којем читалац не зна много јер Никола не жели да ода детаље о себи („Ја, што гребах овај рукопис јесам Никола, први рудар Србијице, старац са гороломничким гласом и житељ без гроба. Презиме своје једино ја знам. Рођен сам 9. јануара 1811. године. Нећу да кажем где.”)Знамо само да је Николина потреба за приповедањем она људска жеља да он, без корена и неукорењен траје док траје прича. Никола каже: „Причам да не умрем баш сасвим. Хоћу да чикам људима. Гроба нема, а он још збори. Не могу да се науживам милине кад слушам како људи, и кад теби буду моје године, чују шта зборим. Где ли је томе гроб? Питају. Нема ни гроба, атако леп глас има....Такав ми живот био да сам једино ћутањем и ножем могао да кажњавам људе. Зато и причам, да ми глас не поједу мрави.”*Где је смештена радња романа? Ко је у фокусу ове приче?Који су мотиви који се посебно издвајају? Одакле они потичу?* Радња романа је смештена у имагинарном селу Прерово у последњим деценијама 19. века за време владавине краља Милана, и у њему се приказује живот богате сеоске породице Катић и њихових слуга.У мноштву мотива и тема посебно се издвајају: мотив породице и породичног сукоба између очева и синова, породично порекло и проблем идентитета, одржавање култова српске националне митологије, политички сукоби који доводе до народног и породичног раскола и искоришћавање српског сељаштва за ниске политичке побуне, обликовање српских интелектуалаца школованих у иностранству, патријархална деспотија као култ, улога и положај жене у породици, и многи други. Тематско-мотивски слојеви уско су везани за представљање спорог и болног преображаја српског села са преласка из 19. у 20. век.*Шта бисмо могли рећи о типологији овог романа? Које све елементе у њему можете пронаћи? Да ли можете објаснити зашто неки критичари дело Добрице Ћосића називају романом –реком?*Књижевни историчар, Јован Деретић, „Корене” жанровски одређује као „поетски психолошки роман, умногостручене субјективне перспективе, у којем се драматични судари међу личностима осветљавају из више углова, са становишта свих актера радње”. „Корени” такође имају елементе породичног, историјског, друштвеног и филозофско-културолошког романа. Ова еклектична и синтетична форма романа је по речима Милана Радуловића „инспирисана трагањем за интегралним уметничким делом, оним у којем би стварни живот и реални свет били дубоко сагледани, истинито дочарани и вишом правдом самерени, и у којем би уметникова слика света постала жив садржај социјалне и културне свести читалаца”. |
| **Завршни део**  | На следећем часу се наставља анализа дела Добрице Ћосића. Наставник подсећа ученике да су у обавези да прочитају роман у целости. Смернице за анализу романа у облику истраживачких задатака дате су у Читанци, страна 233. |

|  |
| --- |
| Добрица Ћосић (1921–2014)Корени* Корени (1954)
* Време смрти 1–4 (1972–1979)
* Време зла: Грешник (1985)
* Време зла: Отпадник (1986)
* Време зла: Верник (1990)
* Време власти 1 (1996)
* Време власти 2 (2007)
* Записи 1999–2000: Време змија (2008)
 |